|  |
| --- |
| IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU |
| Naziv nacrta zakona, drugog propisa ili akta | Prijedlog Javnog poziva za sufinanciranje mjera obnove fasada i krovišta u obiteljskim kućama i stambenim zgradama na području stare jezgre Grada Šibenika |
| Naziv tijela nadležnog za izradu nacrta | Grad Šibenik, Upravni odjel za gospodarstvo, poduzetništvo i razvoj  |
| Razdoblje savjetovanja *(početak i završetak)* | 29. svibnja 2020. – 30. lipnja 2020. |
| Obrazloženje razloga i ciljeva koji se žele postići realizacijom javnog poziva | Programom „ Stara gradska jezgra – obnova fasada i krovišta“ koji je u skladu sa *Strategijom razvoja Grada Šibenika – Razvojni projekti, (*ciljem „Razvijena obrazovna, znanstveno – istraživačka komunalna, prometna i društvena infrastruktura“, prioritetom „Razvoj komunalne i prometne infrastrukture“ i razvojnim projektom „Uređenje stare gradske jezgre“) *Urbanim razvojnim planom Grada Šibenika, projektom JEWEL i projektom SHARE*  nastoji se potaknuti sanacija fasada i krovišta u s Troškovi života, naročito obnove stambenog prostora, u zaštićenoj gradskoj jezgri znatno su viši u odnosu na ostale dijelove Šibenika, stoga Grad Šibenik iz vlastitih izvora subvencionira obnovu fasada i krovišta za stambene objekte u staroj gradskoj jezgri.Rezultati istraživanja iz projekta JEWEL, sufinanciranih sredstvima EU iz programa IPA SEE i sadržana u Urbanom razvojnom planu, pokazuju da u objektima u staroj gradskoj jezgri živi više zrelog nego mladog stanovništva ( 26,5% zrelog stanovništva naspram 18,2% mladih) te da je 50% stanovništva stare gradske jezgre neaktivno i živi u stanovima prosječne veličine 54,2 m2. Dvije trećine stanovnika stare gradske jezgre živi u malim domaćinstvima sa jednim ili dva člana, a prema popisu stanovništva iz 2011. godine evidentno je smanjenje broja stanovnika stare jezgre. Kroz program obnove fasada i krovišta u staroj gradskoj jezgri doprinijeti će se ljepšem izgledu gradskih ulica i pozitivno djelovati na porast stalnog stanovanja u staroj jezgri. Poticanjem obnove fasada i krovišta potiče se i gospodarska djelatnost (lokalnih) instalatera i proizvođača, te bi više ovakvih i sličnih projekata nedvojbeno rezultiralo poticanjem zapošljavanja i smanjenjem nezaposlenosti na lokalnoj razini. Realizacijom javnog poziva želi se postići informiranje zainteresirane javnosti za predmet poziva, povratne informacije o istom i prikupljanje informacija o broju zainteresiranih dionika. |
| Ime/naziv sudionika/ce savjetovanja (pojedinac, organizacija, ustanova i sl.) koji/a daje svoje mišljenje i primjedbe | Darija Schedlmayer: (suvlasnica i predstavnica stanara u zgradi s ukupno 8 vlasnika)adresa:Kralja Tomislava 7. u Šibeniku. ( na Medulićevom trgu)22 000 Šibenikkontakt: darija.schedlmayer@gmail.com |
| Primjedbe, komentari i prijedlozi na pojedine odredbe javnog poziva | PREDLAŽE: da se natječaji za sufinanciranje obnove fasada i krovišta u staroj gradskoj jezgri, umjesto periodičnog raspisivanja, zamijene stalnim natječajem, otvorenim cijelu godinu.**ODGOVOR: Ne prihvaća se.** Zakonom o proračunu, između ostaloga, uređeno je i proračunsko planiranje. Osim posebnih odredaba ovoga Zakona o izradi proračuna i financijskog plana te donošenja proračuna (čl. 22. – 46. Zakona), člankom 4. propisana je primjena proračunskih načela, od kojih dva izravno uređuju i dokumente plana. To su: načelo jedne godine (čl. 6. ) i načelo uravnoteženosti (čl. 7). Upravo načelo jedne godine podrazumijeva da: se proračun donosi za jednu kalendarsku godinu, proračun vrijedi za tu godinu, u proračunu planiraju sredstva za pokriće preuzetih obveza iz prethodne/-ih godina, kao i sredstva za plaćanje obveza nastalih u tekućoj fiskalnoj godini za koju se proračun donosi. **PREDLAŽE:** odredbu da 50% prijavljenog objekta mora biti u stalnom stanovanju, zamijeniti na način da: “prijavljeni objekt mora imati više od 50% stambenog prostora u m2, neovisno o trenutnom korištenju“.**ODGOVOR: Prihvaća se uz uvjet** da se prijavljeni objekt ne može prenamijeniti u apartmane u roku od 5 godina, u suprotnom se sufinancirani iznos mora vratiti u proračun Grada Šibenika. **PREDLAŽE:** da za projekt moraju biti osigurana vlastita sredstva do visine 50% iznosa ponude (troškovnika).**ODGOVOR: Primjedba je nejasna** obzirom da je u Javnom pozivuodređeno sljedeće: „Najviši ukupni iznos sufinanciranja koji jedan korisnik može ostvariti po objektu iznosi najviše 50% opravdanih troškova ulaganja, odnosno 50. 000,00 kuna uključujući PDV“. Iz ove odredbe jasno proizlazi da je određen najviši postotni iznos sufinanciranja, odnosno posljedično tome osiguranja vlastitih sredstava. |
|  |

Za vrijeme trajanja savjetovanja s zainteresiranom javnošću o *Prijedlogu Javnog poziva za sufinanciranje mjera obnove fasada i krovišta u obiteljskim kućama i stambenim zgradama na području stare jezgre Grada Šibenika* pristigla je samo jedna primjedba. (Darija Schedlmayer, Kralja Tomislava 7., 22 000 Šibenik) koju je podnositeljica uputila kao predstavnica stanara u zgradi s ukupno 8 vlasnika, na navedenoj adresi).

Sukladno odredbama članka 11. stavka 4. Zakona o pravu na pristup informacijama („Narodne novine“, broj 25/2013 i 85/2015), Grad Šibenik izradio je ovo Izvješće o savjetovanju s javnošću i objavit će ga na svojoj internetskoj stranici.

KLASA: 910-01/20-01/10

URBROJ: 2182/01-10/1-20-5

Šibenik, 8. srpnja 2020. godine

GRAD ŠIBENIK

Upravni odjel za gospodarstvo,

 poduzetništvo i razvoj

PROČELNIK

Petar Mišura, dipl. ekonomist